b'\n_START_ARTICLE_\nPost-britpop\n_START_PARAGRAPH_\nPost-britpop er en undersjanger av britisk alternativ rock og den epoken som fulgte britpop p\xc3\xa5 slutten av 1990-tallet og tidlig p\xc3\xa5 2000-tallet da media identifiserte en \xc2\xabny generasjon\xc2\xbb eller \xc2\xaben andre b\xc3\xb8lge\xc2\xbb av gitarbaserte band som var inspirert av band som Pulp, Oasis og Blur, men med mindre \xc3\xa5pent britisk opptatthet i sine sangtekster og gjorde mer bruk av amerikansk rock og innflytelse fra indie-rock, foruten ogs\xc3\xa5 eksperimentell rock. Grupper i denne epoken, som Radiohead og The Verve, var allerede etablerte, men de fikk st\xc3\xb8rre framtredenhet etter nedgangen til britpop, men ogs\xc3\xa5 nye grupper som Travis, Stereophonics, Feeder og s\xc3\xa6rskilt Coldplay, oppn\xc3\xa5dde langt st\xc3\xb8rre internasjonal suksess de fleste av de britpop-gruppene som var f\xc3\xb8r dem.\n_START_SECTION_\nKaraktertrekk\n_START_PARAGRAPH_\nMange av bandene i tiden post-britpop unngikk betegnelsen \xc2\xabbritpop\xc2\xbb mens de fortsatt framstilte musikk avledet fra den. Musikken til de fleste gruppene var gitarbasert, ofte blandet de elementer fra tradisjonell, britisk rock, s\xc3\xa6rskilt The Beatles, The Rolling Stones og The Small Faces, sammen med inspirasjon fra amerikansk rock. Band fra tidsepoken benyttet ogs\xc3\xa5 en del elementer fra britisk rock og pop p\xc3\xa5 1970-tallet. Disse gruppene kom fra hele Storbritannia, og temaene i deres musikk tenderte \xc3\xa5 v\xc3\xa6re mindre fokusert p\xc3\xa5 livet i London og Storbritannia enn forgjengerne, og mer introspektivt og innadvendt. Dette, foruten en st\xc3\xb8rre villighet til fri til amerikansk presse og fans, kan ha bidratt til at en rekke av dem oppn\xc3\xa5dde internasjonal suksess. De har blitt sett p\xc3\xa5 som \xc3\xa5 representere en framstilling av rockestjernen som en vanlig person, selve \xc2\xabnabogutten\xc2\xbb og deres \xc3\xb8kende melodiske musikk ble ogs\xc3\xa5 kritisert for \xc3\xa5 v\xc3\xa6re kjedelig eller for lite original.'